पंजाब में Covid-19 से 41 और मौतें; संक्रमण के मामले 50 हजार के पार पहुंचे
पंजाब में कोविड-19 से 41 और लोगों की मौत होने के साथ राज्य में कुल मृतक संख्या बढ़ कर शनिवार को 1,348 हो गई...
चंडीगढ़: पंजाब में कोविड-19 से 41 और लोगों की मौत होने के साथ राज्य में कुल मृतक संख्या बढ़ कर शनिवार को 1,348 हो गई, जबकि संक्रमण के 1,474 नए मामले सामने आने से राज्य में कोविड-19 के कुल मामले बढ़ कर 50,848 हो गए। एक मेडिकल बुलेटिन में यह जानकारी दी गई है। बुलेटिन में कहा गया कि लुधियाना में 17 मौतें हुई हैं, 10 मौतें पटियाला में, तीन मौतें जालंधर में, दो-दो मौतें अमृतसर, फतेहगढ़ साहिब, होशियारपुर और मोगा में हुई।इसमें कहा गया है कि फरीदकोट, फजिल्का और मोहाली में एक-एक मरीजों की मौत हो गई। लुधियाना में कोविड-19 के 272 मामले, पटियाला में 145, मोहाली में 137, अमृतसर में 114, फरीदकोट में 119 और पठानकोट में 81 नए मामले सामने आए हैं।संक्रमण से उबरने के बाद कुल 1,083 रोगियों को अस्पतालों से छुट्टी दे दी गई। राज्य में अब तक कोविड-19 के 34,091 मरीज ठीक हो चुके हैं। बुलेटिन के अनुसार, राज्य में कोविड-19 के 15,409 मरीज अभी इलाजरत हैं।